**tempo di minuetto**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îmi stă pe limbă un poem

dar să-l rostesc nu prea mă lasă

trudiții șapte ani de-acasă

închiși în spiritul boem

ce mă culege de sub masă

când noi poeții stăm și bem

exorcizând orice blestem

ce inimile ne apasă

storcând din noi celule stem

încât și moartea e geloasă

și zvârle-n vid tocita-i coasă

căci dor nemuritor avem

de dragoste nepăcătoasă

așa că tac - și-n gând te chem.